
UZNESENIE VLÁDY SLOVENSKEJ REPUBLIKY

č. 266
z 26. apríla 2010
k návrhu účasti delegácie SR na Konferencii ITU vládnych splnomocnencov 2010 (Mexiko, 4. – 22. 10. 2010)
	Číslo materiálu:
	16617/2010

	Predkladateľ:
	minister dopravy, pôšt a telekomunikácií



Vláda
A. súhlasí
A.1. s účasťou delegácie SR na Konferencii ITU vládnych splnomocnencov 2010, ktorá sa bude konať v Mexiku 4. až 22. 10. 2010,

A.2. so smernicou pre postup delegácie SR na PP´10;
B. schvaľuje

B.1. ministra dopravy, pôšt a telekomunikácií za vedúceho delegácie, štátneho tajomníka Ministerstva dopravy, pôšt a telekomunikácií SR za alternáta vedúceho delegácie, dvoch zástupcov sekcie pošty a telekomunikácií Ministerstva dopravy, pôšt a telekomunikácií SR za zástupcov vedúceho delegácie, zástupcu Telekomunikačného úradu SR za člena delegácie;

C. splnomocňuje  

ministra dopravy, pôšt a telekomunikácií 
C.1. v spolupráci s ministrom zahraničných vecí vymenovať podľa potreby ďalších členov delegácie SR na Konferenciu ITU vládnych splnomocnencov 2010 z ústredných orgánov štátnej správy SR;
D. ukladá

ministrovi zahraničných vecí
D.1. vystaviť poverovacie listiny pre vedúceho delegácie SR a jeho zástupcov pre PP´10, ktorá sa bude konať v Mexiku 4. až 22. októbra 2010
do 10. septembra 2010 

D.2. vypracovať stanovisko Ministerstva zahraničných vecí SR k podpore SR pri voľbách do vrcholových  funkcií ITU počas PP´10 a zaslať ho vedúcemu delegácie SR
do 24. septembra 2010

ministrovi dopravy, pôšt a telekomunikácií
D.3. predložiť na rokovanie vlády správu o účasti SR na Konferencii ITU vládnych splnomocnencov 2010 a záverečných dokumentoch konferencie a ich implementácii v podmienkach SR 

do 31. októbra 2011.
Vykonajú: 
minister dopravy, pôšt a telekomunikácií
minister zahraničných vecí 

